《法相寺》
南北朝·王锡

释氏贵无生，不在形骸久。性真既已离，色相复何有。

寺僧惑愚民，丹漆饰木偶。谓是肉身存，双耳长齐口。

斯言或信然，结习终多狃。四大了不空，六根反尘垢。

何如任归全，清净还高厚。吾闻孔子云，死者欲速朽。

作者简介：王锡，清代词作者。著有《啸竹堂诗馀》，其中《浪淘沙·钱塘观潮》一词颇具盛名。